hu hu hu hu hu hu hu hu hu hu hu hu hu hu hu hu hu hu hu sv hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pt hu hu hu hu hu hu hu hu en en hu hu hu hu de hu
Gyakran ismételt kérdések - Bogesz Kft
+36 96 209 604 ajanlat@bogesz.hu
Pontosan mivel foglalkozik a BOGESZ 2006 Kft.?
Forgalmazunk bordás betonacélt, hegesztett hálót és kötöző drótot, emellett statikai tervelk alapján – főként automata gépekkel – méretre gyártunk szerkezeti vasbetéteket, kengyeleket.
Milyen termékeket tartanak és milyen méretben ?
Szálanyagot 6 m és 12 m hosszban, 6 mm-től 40 mm-ig terjedő átmérőben hajlítunk és forgalmazunk betonacélt [leggyakoribb a 8 mm és 28 mm közötti méret]. A hegesztett hálók kiosztásának és táblaméretének sokoldalúsága miatt igényéről legyen szíves a műszaki előkészítő kollégáinkkal egyeztetni. Kötöződrótot kg-os kiszerelésben forgalmazunk.
Magánembereket és cégeket is kiszolgálnak?
Egyenes vagy hajlított vasat rendeljek?
Egy épület kivitelezéséhez használatosak úgynevezett kengyelek és sámlik is, amelyek kézi hajlítása költséges, pontatlan és lassú. A statikai terveket azért is érdemes az ajánlatkéréshez csatolni, mert olcsóbb, de biztosan pontosabb és gyorsabb a gépi hajlítás, mint a helyszínen, kézzel történő megmunkálás. Az idővel együtt pedig Ön pénzt is megtakarít.
Miért jobb a géppel gyártott betonacél a kézzel hajlítottnál?
Egyfelől azért, mert géppel nagyobb méretpontosság érhető el, és a helyszínre már az azonnal beépíthető betonacél érkezik, így Önnek nem kell a megmunkálással és az ebből adódó tárolással küzdenie. Emellett a gépi méretre vágásnál és hajlításnál nem keletkezik hulladék, így azt Önnek kifizetnie és elszállíttatnia sem kell – szemben a kézi megmunkálással.
Miért a BOGESZ 2006 Kft-től vásároljak?
Azért, mert korrekt az árképzésünk, valamint magasan képzett, lelkiismeretes munkatársaink rövid határidővel, pontosan dolgoznak, és a kiszállítást is meg tudjuk Önnek oldani. Amennyiben pedig a statikai tervekben tapasztalunk esetleges eltéréseket, arról a tervezővel/kivitelezővel való további egyeztetést javasolva jelezzük Önnek, így elkerülhető a téves adatok alapján való gyártás.
Úgy tudjuk, hogy többnyire igen, de ennél is fontosabbnak tartjuk, hogy ügyfeleink elégedettek legyenek, és ezt másokkal is megosszák.
Mitől függ a betonacél ára?
Leginkább az alapanyag gyártójától, az acél világpiaci árától, a megmunkálás rezsijétől és a járulékos költségektől.
Mitől függ a szállítás díja?
Igykeszünk az optimális fuvart megszervezni, annak árát tekintve is. Mindez attól is függ, hogy mennyi a fuvarozó(k) aktuális vállalási összege, beleértve a szállítási cím adottságait is: milyen teherbírású járműre van szükség, kell-e daruzni, illetve kell-e behajtási engedélyt igényelni.
Erre törekszünk, és ezt igazolja visszatérő ügyfeleink aránya is. Büszkék vagyunk arra, hogy versenytársaink bizalommal fordulnak hozzánk segítségért valamint, hogy kapunk megkereséseket az ország más részeiből is.
Mi a megrendelés folyamata?
Elektronikus úton az ajanlat@bogesz.hu címre megküldve, vagy a honlapunkon keresztül tudja leadni igényét. Személyes megrendelésnél irodánkban, a műszaki előkészítő munkatársunkkal történő egyeztetés és a statikai tervek alapján emailben megküldjük az árajánlatot, mely írásbeli elfogadását követően ugyanígy a munkalapot is. Minden esetben szükséges előre megadni, hogy ügyfelünk magánszemély vagy vállalkozás nevére kiállított számlával kéri a betonacélt. Magánszemély esetében a megrendelő nevén, címén, telefonszámán és email címén kívül az esetlegesen kért, [de a lakhelytől eltérő] szállítási címet is kérjük pontosan megadni. Vállalkozásnál az aláíró adatain kívül szükséges még a cég adószáma is.
Mi az a munkalap, és miért van rá szükség?
A munkalap tartalmazza az Ön által rendelt termékek mennyiségét, súlyát és méreteit, a szállítási címet, valamint a megrendelő adatait. Az előzetes árajánlat és a munkalap elfogadása után kezdjük meg a gyártást.
Szóban tehát nem fogadják el a megrendelést?
A szigorú törvényi szabályozás miatt, amely a fémfeldolgozó iparágra vonatkozik, valamint a vállalatirányítási rendszer és a félreértések elkerülése végett szükséges az emailen keresztüli megrendelés.
Honnan származik a vas, amivel dolgoznak?
Osztrák, olasz, magyar és bosnyák, minősíthető alapanyaggal dolgozunk. A lengyel, albán, bolgár, török származású, gyenge és változékony minőségű alapanyagot elkerüljük és ügyfeleinknek sem javasoljuk.
Hogyan lehet beazonosítani a termékeket?
Elsősorban a munkalapon feltüntett rajzok segítségével. Minden gyártott elemet önálló, időjárásálló cimkével látunk el, ami a megrendelői adatokon kívül tartalmazza a tervszámot, a szerkezeti elem megnevezését, a pozíciószámot, az betonacél átmérőjét és hosszát, valamint a kialakítását is.
Milyen határidőre vállalják a gyártást/kiszállítást?
Jellemzően 3-5 munkanapon belül teljesítjük a megrendeléseket, de szabad kapacitás függvényében 1-3 munkanapon belüli sürgős [ezért feláras] gyártást is vállalunk. Az időpontokat minden esetben egyeztetjük és megadjuk az árajánlat és a munkalapok visszaigazolása után.
Visszaveszik a vasat, ha megmarad?
Sajnos mi nem tehetjük meg – ennek technikai és törvényi akadálya is van. A megmaradt vasanyag átvételét a legközelebbi fémhulladék kereskedőnél érdemes megoldani.
Arra, hogy a megrendelt betonacélt határidőben, a visszaigazolt munkalap szerint legyártva, az elfogadott ár ellenében átadjuk Önnek üzemünkben, vagy az építkezés helyszínén. A megrendelt betonacél mennyiségét, illetve minőségét illető reklamációt az átvételtől számított 48 órán belül tudunk elfogadni. A cégünknél alkalmazott minőségbiztosítási folyamat során pontosan vissza tudjuk ellenőrizni, hogy hibáztunk-e és ha igen, mikor, miben. Amennyiben a reklamáció jogos, az általunk okozott kellemetlenségért elnézést kérünk, és a hiba kijavítását haladéktalanul megkezdjük.
További kérdéseimmel kihez fordulhatok?
Kollégáink munkanapokon 07:00 és 15:00 óra között állnak rendelkezésére emailen és telefonon, a kapcsolat menüben található elérhetőségeinken.
Hogyan gyártják az acélt?
A nyersvasat bányászott vasércből, kohóban állítják elő, melynek eredménye 2,5-5,0 tömeg%-os széntartalmú ötvözet, amelyet Siemens-Martin kemencében dolgoznak fel. Az építőipari acélok széntartlma 1,7 tömeg% alatti.
Hogyan készül a betonacél?
A hegeszthető betonacélokat meleg hengerléssel és/vagy hideg alakítással gyártják. A bordázott felület kialakítása jellemzően a melegen hengerelt betonacél hideg alakításával történik.
Mire való a betonacél?
A betonacél [bordás kivitel, hegesztett háló] a beton terhelhetőségét és élettartamát hivatott megnövelni, az épületek úgynevezett húzófeszültségét átvenni, ezért használja az építőipar.
Mire jó a betonacél bordázottsága?
A bordázott felület megnöveli a beton tapadását, és javítja az anyag, fizikai hatásokkal szembeni ellenállóságát.
Milyen méretekben készül a betonacél?
Átmérőjét tekintve 6-40 mm. Hosszában 6 és 12 m-es szálban, egyedileg ennél hosszabb méretben is. Tekercsben 2-5 tonnás kiszerelésben.
Milyen szabvány szerint gyártják a betonacélt?
Magyarországi felhasználásra a melegen hengerelt és hidegen alakított betonacélra kidolgozott, MSZ 339 : 1987. számú szabvány vonatkozik, valaminz az uniós DIN 488-1:2009 szabvány.
🏭 INTEGRÁL Ipari Park, (régi Házgyár)
9028 Győr, Fehérvári út 75. (a Leier mellett)
🏭 Nyitva tartás: H-P 07:00 – 15:00
Vanka Eszter, kereskedelmi vezető,
Mágocsi Péter, területi képviselő
Bognár Zoltán, műszaki előkészítő,
Hartvich Zoltán, műszaki előkészítő,
Visi Tamara, szállítási ügyintéző,
Hajzsóné Szabó Marianna, pénzügyi ügyintéző
▼ GYÁRTÁSI MEGRENDELŐLAP LETÖLTÉSE
▶ Cégnév: BOGESZ 2006 Kft.
▶ POSTACÍM: 9028 Győr, Fehérvári út. 75.
▶ Székhely: 9027 Győr, Bolyai Farkas utca 21.
▶ Ügyvezető: Ballai Tibor
▶ Cégjegyzék szám: 08-09-030706
▶ Kamarai nyilványtartási szám: 18A47697